শি জিনপিং
শি জিনপিং (জন্ম: ১৫ জুন, ১৯৫৩) গণপ্রজাতন্ত্রী চীনের একজন উচ্চপদস্থ রাজনৈতিক ব্যক্তিত্ব। তিনি বর্তমানে একাধারে চীনের রাষ্ট্রপতি, চীনের রাষ্ট্রীয় কেন্দ্রীয় সামরিক পরিষদের চেয়ারম্যান, কমিউনিস্ট পার্টি অফ চায়নার মহাসচিব এবং কমিউনিস্ট পার্টির কেন্দ্রীয় সামরিক পরিষদের চেয়ারম্যান।
হু জিনতাও
হু জিনতাও তার কিংহুয়া বিশ্ববিদ্যালয়ের বান্ধবী লিউ ইয়ংকিংকে বিয়ে করেন। তাদের হু হাইফেং নামে একটি পুত্র ও হু হাইকিং নামে একটি কন্যা রয়েছে। এছাড়াও, হু জিনতাও চীনের প্রথম প্যারামাউন্ট লিডার যিনি কোন প্রকারের আঞ্চলিক টান ছাড়াই শুদ্ধ ভাষায় কথা বলেন। তিনি ব্যক্তিগত মহলে একজন সাবধানী ও আত্মসমালোচনাকারী মানুষ হিসেবে পরিচিত। জিনতাও তার পুরো রাজনৈতিক জীবনে কখনও গণমাধ্যমের সামনে কোন একান্ত সাক্ষাৎকার দেননি। ব্যক্তিগত জীবনে তার শখ ও পছন্দের মধ্যে রয়েছে টেবিল টেনিস এবং বল নাচ। বলা হয়ে থাকে, হু জিনতাও ফটোগ্রাফিক স্মৃতির অধিকারী, অর্থাৎ তিনি একবার কিছু পড়লে সেটি কখনও ভুলেন না। উল্লেখ্য তার এই বিশেষত্ব তাঁর বিদ্যালয় জীবনেই প্রকাশ পেয়েছিল।